Evonne Goolagong

**Ivon Fej Gulagong Koli** (; 31. jul 1951., Grifit, Novi Južni Vels, Australija) je bivša australijska teniserka, koja je profesionalno igrala tenis od 1971. do 1983. godine. Njena najviša pozicija na VTA listi u pojedinačnoj konkurenciji je prvo mesto, na kom se zadržala dve nedelje.

Gulagong je bila jedna od vodećih igračica tenisa u kasnim '70-im i ranim '80-im. Osvojila je četrnaest grend slem titula, od toga su sedam u pojedinačnoj konkurenciji (četiri puta Otvoreno prvenstvo Australije, jedanput Otvoreno prvenstvo Francuske i dvaput Vimbldon), šest u konkurenciji ženskih i jednu u konkurenciji mešovitih parova.

## Privatni život

Rođena je 1951. godine punim imenom **Ivon Fej Gulagong**. Postala je poznata pod imenom **Ivon Gulagong Koli** - 1971. godine se udala za britanskog teniserka Rodžera Kolija. Ona je jedno od osmoro dece rođeno u australijskoj aboridžinskoj porodici. Odrasla je u malom gradu u Novom Južnom Velsu, Barelanu.

Iako su ljudi poreklom Aboridžini bili diskriminisani u Australiji u to vreme, Gulagong je mogla da trenira tenis zahvaljujući Bilu Kurcmanu, lokalnom bogatašu, koji ju je video kako igra i hrabrio je da trenira kako bi postala profesionalna igračica. 1967. se seli u Sidnej, i trenira u tamošnjoj teniskoj školi. Vik Edvards, vlasnik teniske škole u Sidneju, putovao je zemljom i video je mladu Golagong kako igra. Odmah je uočio njen potencijal. Ubedio je Ivonine roditelje da dozvole kćerki da se preseli u Sidnej, gde se paralelno školovala u školi za devojčice "Vilobi". Trenirao ju je Edvards lično.

## Broj jedan
Mnogi pisci i novinari pisali su kako je Gulagong bila prva na svetu još 1971. godine. Ipak, zvanična tvrdnja je da je tada bila na 2. mestu, iza američke teniserke Bili Džin King.

Iako je u najboljoj formi bila tokom sedamdesetih, VTA kompjutersko računanje bodova, koje je započeto 1973. godine, nije uključio Gulagong u teniserke koje su nekada bile na prvom mestu ove liste sve do 2007. godine. U decembru 2007, utvrđeno je da je Ivon Gulagong bila prva teniserka planete 1976. godine, a na tom mestu je smenila Kris Evert, nakon što ju je pobedila u finalu VTA završnog turnira. Gulagong je na ovom mestu bila dve nedelje, od 26. aprila do 9. maja 1976, kada ju je smenila Kris Evert.

## Grend slem finala
### Pojedinačno (18)
#### Pobede (7)

#### Porazi (11)

### Ženski parovi (6)
#### Pobede (6)

### Mešoviti parovi (1)
#### Pobede (1)

#### Porazi (1)

## Titule (68)
* 1970 – Sautport, Hempsted, Njuport, Holejk, Lester, Minhen
* 1971 – **[[Roland Garros|Otvoreno prvenstvo Francuske]]**, **[[Wimbledon|Vimbldon]]**, Sidnej, Krisčerč, Saton, Gildford, Midlend, Melburn, Hilversum, Edinburg, Torki
* 1972 – Adelejd, Pert, Južna Afrika, Bornmaut, Dablin, Montreal, Sidnej, Melburn, Adelejd
* 1973 – Novi Zeland, SAD, Rim, Lion Solen, Sinsinati, Montreal, Šarlot, Tokio, Hilton Hed
* 1974 – **[[Otvoreno prvenstvo Australije]]**, VTA prvenstvo, Denver, Kvinslend, Sidnej, Novi Zeland
* 1975 – **Otvoreno prvenstvo Australije**, Novi Zeland, Detroit, Sidnej
* 1976 – **Otvoreno prvenstvo Australije**, VTA prvenstvo, Čikago, Ekron, Dalas, Boston, Filadelfija, Hilton Hed
* 1977 – **Otvoreno prvenstvo Australije**, Sidnej, Melburn, Sidnej
* 1978 – Holuvud, Dalas, Boston, Bekenghem, Sarbtion, Čajster
* 1979 – SAD, Florida, Bekenghem, Čajster
* 1980 – **Vimbldon**

## Izvori

## Povezano
* Pobednici Rolan Garosa — žene pojedinačno
* Pobednici Otvorenog prvenstva Australije u tenisu — žene pojedinačno

## Vanjske veze

* Ivon Gulagong  na sajtu VTA
* Ivon Gulagong u ITF holu slavnih